CELEX: 62009CN0440
Language: bg
Date: 2009-11-11 00:00:00
Title: Дело C-440/09: Преюдициално запитване, отправено от Sąd Najwyższy (Република Полша) на 11 ноември 2009 г. — Zakład Ubezpieczeń Społecznych/Stanisława Tomaszewska

13.2.2010   
            
            
               BG
            
            
               Официален вестник на Европейския съюз
            
            
               C 37/2
            
         Преюдициално запитване, отправено от Sąd Najwyższy (Република Полша) на 11 ноември 2009 г. — Zakład Ubezpieczeń Społecznych/Stanisława Tomaszewska
   (Дело C-440/09)
   2010/C 37/03
   Език на производството: полски
   
      Запитваща юрисдикция
   
   Sąd Najwyższy
   
      Страни в главното производство
   
   
      Ищец: Zakład Ubezpieczeń Społecznych
   
      Ответник: Stanisława Tomaszewska
   
      Преюдициален въпрос
   
   Трябва ли член 45, параграф 1 от Регламент (ЕИО) № 1408/71 на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността (ОВ L 149, стр. 2; Специално издание на български език, 2007 г., глава 5, том 1, стр. 26) във връзка с член 15, параграф 1, буква a) от Регламент (ЕИО) № 574/72 на Съвета от 21 март 1972 година относно определяне на реда за прилагане на Регламент (ЕИО) № 1408/71 за прилагането на схеми за социално осигуряване на заети лица и техните семейства, които се движат в рамките на Общността (ОВ L 74, стр. 1; Специално издание на български език, 2007 г., глава 5, том 1, стр. 74) да се тълкува в смисъл, че компетентната институция на държава членка трябва, когато установи, че даден работник не отговаря на условието за осигурителен стаж в тази държава членка, който според законодателството на същата държава членка, е достатъчен за придобиване на пенсия за осигурителен стаж и възраст, да вземе предвид осигурителния стаж в друга държава членка, така че трябва да преизчисли осигурителния стаж, от който зависи придобиването на правото, прилагайки разпоредбите на националното право и приравнявайки осигурителния стаж в друга държава членка на осигурителен стаж в тази държава, или трябва да прибави осигурителния стаж в другата държава членка към националния период, предварително изчислен въз основа на въпросните разпоредби?